b'\n_START_ARTICLE_\nLokavec, Ajdov\xc5\xa1\xc4\x8dina\n_START_SECTION_\nZgodovina\n_START_PARAGRAPH_\nLokavec se v zapisih prvi\xc4\x8d omenja v darilnemu sporazumu z benediktinskim samostanom v Ro\xc5\xbeacu leta 1086. Da je bilo ozemlje Lokavca najbr\xc5\xbe naseljeno \xc5\xbee v 5. stol. pr. n. \xc5\xa1t. pa lahko sklepamo po Keltskih arheolo\xc5\xa1kih najdbah. Za poselitev obmo\xc4\x8dja so gotovo bile pomembne naravne danosti, predvsem bli\xc5\xbeina Trnovskega gozda in veliko potokov, zaradi tega sta se v Lokavcu razvila tako furmanstvo kot kova\xc5\xa1tvo._NEWLINE_Lokavec ima troje cerkva._NEWLINE_Ve\xc4\x8d podatkov na \xc5\xbdupnija Lokavec.\n_START_SECTION_\nLokav\xc5\xa1ka himna\n_START_PARAGRAPH_\nZa lokav\xc5\xa1ko himno se \xc5\xa1teje pesem Pod \xc4\x8cavnom, ki jo je napisal Josip Volk - Jaromir Volkov (* 17. marec 1842, pou\xc4\x8deval v Lokavcu med leti 1877 in 1895)._NEWLINE_Pod \xc4\x8cavnom_NEWLINE__NEWLINE_Pod \xc4\x8cavnom visokim prebivam,_NEWLINE__NEWLINE_z bistro vodico se umivam;_NEWLINE__NEWLINE_gledam dolinco prekrasno,_NEWLINE__NEWLINE_vidim Vipavco po\xc4\x8dasno._NEWLINE__NEWLINE_\xc4\x8cez Nanos se son\xc4\x8dece smeje,_NEWLINE__NEWLINE_slovensko nam sr\xc4\x8dece greje;_NEWLINE__NEWLINE_pti\xc4\x8dki veselo pojejo,_NEWLINE__NEWLINE_pisane ro\xc5\xbece cvetejo._NEWLINE__NEWLINE_\xc4\x8ce Hubelj se sli\xc5\xa1i, bo burja,_NEWLINE__NEWLINE_\xc4\x8de Jov\xc5\xa1ek, bo de\xc5\xbeja od murja;_NEWLINE__NEWLINE_\xc5\xbeage in mlini drdrajo,_NEWLINE__NEWLINE_cvenka obilo nam dajo._NEWLINE__NEWLINE_Kot \xc4\x8caven ne dam se ganiti,_NEWLINE__NEWLINE_svoj narod \xc4\x8dem hrabro braniti;_NEWLINE__NEWLINE_zemlja slovenska je sveta,_NEWLINE__NEWLINE_tujc naj se v njo ne zaleta!'